Nordeconil valmib Uus-Tammelinnas seitsmes kortermaja
Ehitusuudised • ehitusuudised.ee • 17 aprill 2017
Nordeconi arendatavas Uus-Tammelinna elurajoonis Tartus Tammelinnas algas seitsmenda maja ehitus. 20 korteriga maja valmib 2017. aasta lõpus.
„Uus-Tammelinna kortermajad on Tammelinnas teinud juba ajalugu: siin on maja, milles on Tammelinna esimene lift ning väga hästi klientidele meeldinud uut tüüpi planeeringuga korterid, kus muidu avatud köögi saab elutoast vajadusel seinaga eraldada,“ ütles Nordecon ASi elamuarenduse osakonna juht Toomas Rell.
Kokku plaanitakse piirkonda ehitada üheksast majast koosnev linnak. Viie juba valmis maja ümbrus on korrastatud ja haljastatud. Linnaku kuues maja valmib tänavu augustis.
Nordecon alustas Tartus uue Uus-Tammelinna elamupiirkonna ehitusega 2014. aasta kevadel. Kolme- kuni viiekorruseliste hoonete arhitekt on Indrek Näkk arhitektuuribüroost INA.
ArendusArhitektuurEestiEhitusHooneKorterelamuKorteridKortermajadMajaTallinnTartu